କଡା ଇକୁଇନା ସିଣ୍ଡ୍ରୋମ
କଡା ଇକୁଇନା ସିଣ୍ଡ୍ରୋମ ବା ଇସିଏସ (ଇଂରାଜୀ ଭାଷାରେ Cauda equina syndrome/ CES) ଏକ ରୋଗ ଯେଉଁଥିରେ ମେରୁଦଣ୍ଡ (spinal cord) ଶେଷ ସ୍ଥାନରୁ ବାହାରୁଥିବା କଡା ଇକୁଇନା (cauda equina) ବା ସ୍ନାୟୁ (nerves) ଗୁଚ୍ଛ ନଷ୍ଟ ହେବା ଯୋଗୁ ହୁଏ । ଏହି ରୋଗ ହେଲେ କଟି ଯନ୍ତ୍ରଣା, ସିଆଟିକ ଯନ୍ତ୍ରଣା (pain that radiates down the leg), ମଳ ଦ୍ୱାର ଚାରିପାଖ କାଲୁଆ ହୋଇଯିବା ଓ ମୂତ୍ରାଶୟ ତ‌ଥା ମଳାଶୟ ନିୟନ୍ତ୍ରଣ କମିଯାଏ ।  ଏହାର ପ୍ରାରମ୍ଭ ଦୃତ ବା ଧୀର ହୋଇପାରେ । 
 

କଟି (lower region of the back) ସ୍ଥାନରେ ଥିବା ମେରୁ ସ୍ଥାନରେ ଡିସ୍କ ହାର୍ନିଆ (disc herniation) ହେବା ଯୋଗୁ ଏହି ରୋଗ ହୁଏ । ଅନ୍ୟ କାରଣମାନଙ୍କ ମଧ୍ୟରେ ସ୍ପାଇନାଲ ସ୍ଟେନୋସିସ, କର୍କଟ ରୋଗ, ସାଂଘାତିକ ଆଘାତ (trauma|), ଏପିଡୁରାଲ ଆବସେସ (epidural abscess) ଓ ଏପିଡୁରାଲ ହେମାଟୋମା (epidural hematoma) ରୋଗ ଯୋଗୁ ଏହି ଅବସ୍ଥା ସୃଷ୍ଟି ହୋଇପାରେ । ଏମଆରଆଇ (MRI) ଓ ସିଟି ସ୍କାନ (CT scan) ଭଳି ମେଡିକାଲ ଇମେଜିଙ୍ଗ (medical imaging) କରି ରୋଗ ନିର୍ଣ୍ଣୟ କରାଯାଏ ।
 

ସାଧାରଣତଃ ଏହି ରୋଗ ଲାମିନେକ୍ଟୋମି (laminectomy) ଅପରେଶନ କରି ଚିକିତ୍ସା କରାଯାଏ । ମୂତ୍ରାଶ‌ୟ ସମସ୍ୟା, ଯୌନ ସମସ୍ୟା (sexual dysfunction) ଓ କାଲୁଆ ଅନୁଭବ ଆଦି ଅନେକ ସମସ୍ୟା କେତେକ ରୋଗୀଙ୍କର ରହିଯାଏ । ଚିକିତ୍ସା ସତ୍ତ୍ୱେ ୨୦% ରୋଗୀଙ୍କର ଫଳାଫଳ ହୀନ ରହେ । ସତୁରି ହଜାର ଲୋକଙ୍କ ମଧ୍ୟରୁ ଜଣକର ଏହି ରୋଗ ହୁଏ । ସର୍ବ ପ୍ରଥମେ ସନ ୧୯୩୪ ମସିହାରେ ରୋର ବର୍ଣ୍ଣନା କରାଯାଇଥିଲା ।

ଆଧାର

ବାହ୍ୟ ଲିଙ୍କ 

ଚିକିତ୍ସା ବିଜ୍ଞାନ